เรื่องร้องเรียน (ความปลอดภัย) วันที่ 2023-09-05 13:23:52 — แขวงดินแดง เขตดินแดง กรุงเทพมหานคร
ดิฉันเป็นตัวแทนของนักกายภาพบำบัดศูนย์บริการสาธารณสุข ดิฉันได้เข้าร่วมการประชุมชี้แจงการปรับปรุงโครงสร้างและการจัดการอัตรากำลัง ของนักกายภาพบำบัด ศูนย์บริการสาธารณสุข ในวันที่ 5 กันยายน พ.ศ. 2566 และก็มีความคิดเห็นในเรื่องของการจัดการอัตรากำลังของนักกายภาพบำบัดในการจัดอัตรากำลังที่ไม่เป็นธรรม เพราะใช้  FTE ซึ่งดูไม้เป็นธรรมกับนักกายภาพบำบัดในแต่ละศูนย์ เนื่องจากแต่ละศูนย์มีคนไข้ที่แตกต่างกันมีสิ่งแวดล้อมที่แตกต่างกัน มีข้อจำกัดที่แตกต่างกันจึงทำให้ค่าที่ได้แตกต่างกันแต่กลับเป็นตัวชี้วัดในการได้ตำแหน่ง บางศูนย์คนไข้มาใช้บริการน้อยเพราะมีข้อจำกัดด้านสถานที่เช่นไม่มีห้องจึงทำคนไข้ได้ไม่เต็มมที่ ไม่มีเครื่องมืออุปกรณ์เหมือนบางศูนย์ ก็ไม่ได้ตำแหน่งซึ่งดูไม่เป็นธรรมกับนักกายภาพบำบัดที่ปฎิบัตหน้าที่อย่างเต็มที่และเต็มความสามารถ ซึ่งอาจทำให้นักกายภาพทะยอยลาออกเนื่องจากไม่มีความหวังในการบรรจุ และอาจไปสอบบรรจุที่หน่วยงานอื่นเช่นโรงพยาบาล หรือศูนย์การศึกษาพิเศษ จนกลายเป็นสมองใหล ซึ่งดิฉันก็ไม่อยากให้เรื่องแบบนี้เกิดขึ้นจึงขอเรียกร้องไปยังสำนักอนามัยให้เห็นความสำคัญของนักกายภาพบำบัด ให้บรรจุนักกายภาพบำบัดทุกศูนย์ เพื่อเป็นขวัญและกำลังใจและเพื่อที่จะขับเคลื่อนนโยบาย (IMC)intermediate careในอนาคตให้เกิดขึ้น และอยากให้เชิญสภาวิชาชีพกายภาพบำบัดมาเป็นที่ปรึกษาในการจัดอัตรากำลังและอยากให้มีนักกายภาพบำบัดร่วมในการจัดอัตรากำลัง และอยากให้มีการจัดรับฟังความคิดเห็นปัญหาและอุปสรรคในการจัดการให้บริการทางกายภาพบำบัด เพื่อที่จะพัฒนาการให้บริการต่อไปในอนาคตให้ดียิ่งขึ้น